Nokia kodulehel on suurelt kirjas, et "Tasuta navigatsioon Sinu Nokias. Igavesti". Pakkumine, millest ei saa keelduda. Tihtilugu sellist  reklaamteksti lugedes võib jääda mulje, et ostes Nokia telefoni koos sisseehitatud GPS'i ja OVI Maps tarkvaraga, saabki ilma igasuguse lisakuluta välismaale reisile minnes telefoni autos GPS navigatsiooniseadmena kasutada.   Sisuliselt saabki, aga seal on mõned eeldused ja agad. Kui neile  mitte piisavalt tähelepanu pöörata, siis võib hiljem kodus telefoniarvelt pisikene üllatus vastu vaadata.